TVIRTINU

Kauno sporto mokyklos “Startas“

Direktorius

\_\_\_\_\_\_\_\_\_\_\_\_\_\_\_\_\_\_\_\_\_\_\_

Mantas Raila A. V

**2019 METŲ KAUNO MOKYKLŲ ŽAIDYNIŲ**

**TINKLINIO VARŽYBŲ**

**N U O S T A T A I**

1. **TIKSLAS IR UŽDAVINIAI**

* Didinti mokinių motyvaciją užsiimant aktyvia fizine veikla laisvalaikiu, skatinti juos sistemingai mankštintis, sąmoningai rūpintis savo sveikata ir fiziniu tobulinimuisi.
* Populiarinti tinklinio žaidimą miesto mokinių tarpe.
* Ieškoti kitų fizinio aktyvumo formų bendrojo ugdymo mokyklose;
* Išaiškinti pajėgiausias Kauno miesto mokyklų tinklinio komandas.

# ORGANIZATORIAI

Varžybas organizuoja ir vykdo sporto mokykla“Startas”.

Informacija apie varžybų vykdymą talpinama internetinėje svetainėje: [**www.smstartas.lt**](http://www.smstartas.lt)

Varžybų vyriausias teisėjas Jurgita Juškienė (tel. 8 694 74728).

1. **VARŽYBŲ VYKDYMO VIETA IR LAIKAS**

Varžybos vykdomos dviem etapais „ratų“ sistema.

**Merginų** pirmojo etapo varžybos vykdomos A, B, C ir D pogrupiuose 2019 m. vasario 12 – vasario 28 dienomis pagal atskirą tvarkaraštį bendro ugdymo mokyklų ir gimnazijų sporto salėse. Į finalinį etapą, kuris vyks kovo 04-21 dienomis patenka pogrupių nugalėtojai.

**Vaikinų** pirmojo etapo varžybos vykdomos A ir B pogrupiuose pagal atskirą tvarkaraštį bendro ugdymo mokyklų ir gimnazijų sporto salėse 2019 m. vasario 27 – kovo 13 dienomis. Į finalinį etapą, kuris vyks kovo 13 – 21 dienomis patenka po dvi A ir B pogrupių komandas.

1. **DALYVIAI**

Varžybose dalyvauja miesto bendrojo ugdymo mokyklų ir gimnazijų merginų ir vaikinų komandos. Dalyvių amžius – 2002 metų gimimo ir jaunesni. Komandos sudėtis – 10 mokinių ir 1 mokytojas (vadovas).

Varžybų dalyviai bus filmuojami ir fotografuojami, medžiaga talpinama internetinėje erdvėje.

**V. NUGALĖTOJŲ NUSTATYMAS IR APDOVANOJIMAS**

Komandos skirstomos į pogrupius pagal praėjusių metų Kauno mokinių olimpinio festivalio rezultatus. Žaidžiama iš 2 laimėtų setų iki 25 taškų. Esant rezultatui 1:1 trečias setas iki 15 taškų. Už pergalę skiriama 2 taškai, pralaimėjimas – 1 taškas, neatvykimas – 0 taškų ir komanda iš tolesnių varžybų pašalinama. Dviem komandoms surinkus vienodai taškų, pirmenybė skiriama jų tarpusavio susitikimo nugalėtojai. Trims – skaičiuojamas laimėtų ir pralaimėtų rungtynių santykis tarp dalyvaujančių komandų, o nenustačius vietų ir tokiu būdu, skaičiuojamas laimėtų ir pralaimėtų taškų setuose santykis.

Mokyklų komandos nugalėtojos apdovanojamos Kauno miesto sporto skyriaus ir sporto mokyklos „Startas“ diplomais, medaliais ir taure. Jos iškovoja teisę dalyvauti Lietuvos mokyklų žaidynių zoninėse varžybose. Komandos prizininkės apdovanojamos Kauno miesto sporto mokyklos „Startas“ diplomais ir medaliais. Mokytojai padėkos raštais.

Komanda nugalėtoja iškovoją teisę dalyvauti Lietuvos mokyklų žaidynių zoninėse tinklinio varžybose, kurios vyks kovo mėn. 22 - 24 dienomis Kaune.

1. **PARAIŠKŲ PRIĖMIMO SĄLYGOS**

Mokytojai ar komandų vadovai, atvykę į varžybas teisėjų kolegijai pateikia mokinių pažymėjimus ir vardines paraiškas patvirtintas mokyklos direktoriaus ir gydytojo.

Nuostatus parengė Jurgita Juškienė (tel. 8 694 74728)